‎NETFLIX 影集
‎我好想知媽媽嘅二維碼去咗邊呀
‎好喇！
‎仲差少少啪，我哋定埋計劃嘅細節啦
‎唔係啩？我哋已經做通宵喇
‎早唞喇
‎我都想呀
‎你瞓醒就飲呢個啦
‎我返屋企先喇
‎喂，等陣呀！
‎妳唔走得呀！聽日就要做簡報喇！
‎妳係咪求其搵隻雞蛋敷衍我
‎咁樣妳就可以早啲收工？
‎好心你啦，呢隻肯定係蛋黃仔
‎咁妳話我知
‎我要點樣先見到佢係蛋黃仔個樣呀？
‎講到尾
‎你只能活喺你自己見到嘅世界裡面
‎蛋黃仔話你永遠都冇辦法見到佢㗎
‎我諗佢唔鍾意你
‎蛋黃仔咁樣講？
‎絕對係
‎蛋黃哥大人！
‎求求你，我幫你按摩膊頭
‎嗰個係佢屁股
‎唔好意思，咁樣…
‎呢個位呢？
‎都係屁股
‎哎呀，咁呢個位呢？
‎仲係屁股
‎有冇搞錯呀，全部都係屁股？ ‎咁佢個膊頭喺邊呀？
‎好煩呀！我要做咩先見到蛋黃哥呀？
‎你不如放棄同唞吓好冇？
‎你點解唔放棄同唞吓呢？
‎“放棄同唞吓”？
‎如果我放棄，我好快就會成為失敗者
‎我知喇
‎我見唔到蛋黃哥…
‎係因為我唔夠努力
‎咁樣？
‎或者咁樣呢？
‎咁樣呢？
‎得唔得？
‎求吓你啦！
‎我淨係望住你都覺得攰呀
‎我終於明白喇
‎係呀？
‎呢隻只係普通嘅生蛋
‎我前幾日只係有幻覺
‎我點會將隻生蛋當咗係生物嘅？
‎我一定係黐咗喇
‎咁你即係話我啫
‎辛苦晒，你哋做嘢做成點呀？
‎島田先生！見到你真係好
‎鈴木一路叫呢隻生蛋做“蛋黃仔”
‎蛋黃仔！
‎吓？
‎你飲豉油呀？真係好喇
‎島田先生，你見到蛋黃仔？
‎吓？我一路都見到佢喎
‎咁即係話島田先生都係…
‎你喺度做咩呀，蛋黃仔？
‎搵我媽媽？
‎真㗎？
‎呢個題材好適合拍成電視節目喎！
‎講咩呀？
‎你得咁細隻！
‎-真係好勇敢呀！ ‎-咩呀？究竟蛋黃仔講咗咩呀？
‎佢搵緊佢媽媽
‎咁好適合拍成電視節目
‎咁係咪即係話蛋黃仔係堅㗎？
‎蛋黃仔，希望你唔介意
‎請你答我問題
‎你到底喺邊度嚟？
‎我想要另一個
‎蛋黃哥好似想要另一個
‎“另一個”？即係“另一個星球”？
‎所以佢係外星人？
‎你點解要嚟地球呀？
‎我呢一世嘅命運就係畀人食
‎應該係畀人食
‎所以係畀人類食，入到人嘅身體
‎人類食咗佢落肚會發生咩事呢？
‎可能係成為養分？
‎佢話“成為養分”
‎所以佢係利用人類做養分 ‎喺人類體內生長？
‎你話你要搵媽媽
‎係咩意思呀？
‎吓？
‎我畀個麻煩友拖咗落水
‎佢依家好麻煩
‎麻煩？
‎外星人之間嘅衝突
‎太正喇！
‎多謝你哋今日嚟，都明白你哋好忙
‎（井上導演）
‎呢個計劃絕對會席捲日本… ‎唔係，係席捲全球…
‎唔好意思，我半個鐘後有個會要開
‎你可以講正題嘛？
‎係！我即刻開始報告
‎（蛋黃仔計劃）
‎呢個係天外來客蛋黃仔
‎蛋黃仔…
‎人類食咗佢之後
‎佢會利用人體作為宿主同養分嘅來源
‎佢最終會控制咗宿主 ‎將佢哋變成蛋黃仔人類
‎蛋黃仔
‎呢個侵略地球嘅計劃直頭係天衣無縫
‎之不過！
‎因為佢同其他外星人衝突 ‎令到佢同媽媽分開咗！
‎佢哋母子可唔可以 ‎上演感人嘅重逢呢？
‎佢實唔實現到入侵地球嘅夢想？
‎呢個就係蛋黃仔！
‎拎走隻蛋先
‎咁佢即係睇唔見蛋黃仔嘅人
‎唔知井上先生有冇事呢？
‎蛋黃仔，你而家要做咩呀？
‎唔想郁呀
‎蛋黃哥！
‎咦？
‎我都知道你會喺呢度㗎嘞！
‎太好喇！
‎唔好意思，我唔能夠即刻嚟到
‎我都想早啲嚟到，但係…
‎我唔見咗媽媽嘅二維碼呀
‎冇所謂啦
‎反正我哋都唔知我哋係咪母雞生嘅
‎你一路都咁樣講
‎喺度呀！
‎繫帶真係有用呀
‎嗯，有咩問題呀？
‎唔該，妳睇唔睇得明呀？
‎好嘢
‎（我哋雞蛋背後嘅故事）
‎可以追查來源？
‎追查？
‎我哋可以搵到你媽媽喺邊度
‎有冇講關於媽媽嘅事呀？
‎佢個名叫茱莉亞
‎你要我打畀農場問吓嘛？
‎好呀！
‎茱莉亞？個名真係好聽！
‎咩話？真係㗎？
‎佢哋話你媽媽送咗去雞場嘅餐廳喇
‎-吓？ ‎-咁佢即係畀人食咗喇
‎但仲有一個機會
‎我咁努力
‎到頭來都係冇識郁嘅雞蛋呢回事
‎井上先生
‎喂！
‎一隻懶洋洋…識郁嘅雞蛋！
‎你終於都見到我喇
‎我哋而家要去嗰個農場
‎妳搵到蛋黃哥嘅媽媽？
‎係呀
‎咁我都去
‎我而家見到蛋黃仔喇
‎事態嘅發展真係意想唔到
‎麻煩你一定要喺聽朝前送佢哋過去
‎收到！我無論點都會送佢哋去！
‎唔使咁努力㗎
‎咁麻煩你拎住佢
‎吓？
‎我哋到喇
‎字幕翻譯：李恒聰